**Valtteri Filppula** (s. 20. maaliskuuta 1984 Vantaa) on suomalainen jääkiekkoilija, joka pelaa NLA-joukkue Genève-Servettessä. Hänestä tuli vuonna 2022 ensimmäinen Kolmen kullan klubiin yltänyt suomalaispelaaja.  Pelipaikaltaan Filppula on hyökkääjä, ja hän on pelannut ammattilaisurallaan niin keskus- kuin laitahyökkääjänä.

Filppula siirtyi SM-liigasta Pohjois-Amerikkaan aloittaessaan kaudella 2005–2006 Detroit Red Wingsissä, jossa pelasi ennen Tampaan siirtymistä kahdeksan kautta voittaen Stanley Cupin kaudella 2007–2008. Maajoukkueessa hänen paras saavutuksensa on olympiakulta, joukkueen kapteenina vuodelta 2022. Filppula oli voittamassa vuoden 2022 maailmanmestaruuskilpailuissa kultaa ja näin ollen hän kuuluu kolmen kullan klubiin 30. pelaajana sekä ainoana suomalaisena. Vuonna 2023 Filppula oli voittamassa Sveitsin mestaruutta Geneve-Servettessä.

Ura
---

### Alkuvaiheet

Filppula aloitti jääkiekkoharrastuksen Etelä-Vantaan Urheilijoissa (EVU), josta hän siirtyi C-juniorina Kiekko-Vantaaseen ja sieltä B-juniorina Jokereihin. Kaudella 2002–2003 hän voitti selkeästi A-nuorten SM-liigan pistepörssin, ja hänet nostettiin seuraavaksi kaudeksi edustusjoukkueeseen. Ensimmäisellä liigakaudellaan 2003–2004 Filppula pelasi 49 ottelua tehden 5+13=18 pistettä, mutta hänen kautensa päättyi runkosarjan lopussa polvivammaan.*lähde?*

Kaudella 2004–2005 Filppula pelasi koko kauden Jokereiden kakkosketjun keskellä ja joukkue voitti kauden päätteeksi SM-hopeaa. Filppulan peliotteet olivat etenkin pudotuspeleissä niin vakuuttavia, että hänestä kaavailtiin seuraavaksi kaudeksi Jokereiden ykköskeskushyökkääjää, mutta mies siirtyi Detroit Red Wingsin NHL-organisaatioon.

### NHL

Kaudella 2005–2006 Filppula aloitti syksyllä pelit AHL:ssä farmiseura Grand Rapids Griffinsin riveissä, ja liigan runkosarjassa kertyi 74 ottelua ja niissä pisteitä 20+50=70. Lisäksi hänet valittiin AHL:n All Stars -otteluun. Filppula pelasi uransa ensimmäisen NHL-ottelunsa 15.12.2005, minkä myötä hänestä tuli kautta aikojen ensimmäinen suomalainen Detroit Red Wingsin pelaaja. Mies pääsi pelaamaan samalla kaudella yhteensä neljä NHL-ottelua, joissa hän sai yhden syöttöpisteen. NHL:n työsulkukaudella hiukan ennen Filppulan tuloa Detroit oli viimeinen joukkue, jossa ei ollut pelannut ainuttakaan suomalaista.

Kaudella 2006–2007 Filppula sai pelata lähes koko kauden NHL:ssä. Hän aloitti jälleen farmissa, mutta sai kahden ottelun jälkeen kutsun Red Wingsin miehistöön loukkaantuneen Brad Nortonin paikalle, minkä jälkeen farmikomennusta ei ole enää tullut. Hänen ensimmäinen NHL-maalinsa syntyi ottelussa St. Louis – Detroit 27.10.2006 Manny Legacén selän taakse. Ottelu oli suomalaiselle uran kahdeksas NHL:ssä. Filppulan edustama Detroit eteni läntisen konferenssin finaaleihin, mutta hävisi siellä tulevalle mestarille Anaheim Ducksille.

Seuraavalla kaudella Kaudella 2007–2008 Filppula pelasi koko kauden Red Wingsin kokoonpanossa. Pisteitä syntyi edelliskautta selvästi enemmän, ja hän voitti joukkueensa mukana Stanley Cupin. Pittsburgh Penguins kaatui otteluvoitoin 4–2. Kauden jälkeen mies solmi Detroitin kanssa viiden vuoden jatkosopimuksen, jonka arvo on 15 miljoonaa USA:n dollaria.

Kaudella 2008–2009 Filppula keräsi runkosarjassa aavistuksen enemmän pisteitä kuin edelliskaudella. Sitä voidaan pitää pienenä pettymyksenä, sillä vastuuta tuli enemmän, ja nousujohteisen uran takia odotusarvot olivat kovemmat. Kuitenkin pudotuspeleissä hän pääsi parempaan pistevireeseen. Detroit eteni edellisvuoden tapaan Pittsburgh Penguinsin kanssa Stanley Cup -finaaleihin, mutta tällä kertaa joukkue hävisi ottelusarjan 4–3.

Kaudella 2009–2010 Filppulalta jäi 26 runkosarjaottelua väliin loukkaantumisten takia, mutta hän kuitenkin pystyi edelliskautta parempaan pistetahtiin. Mies pelasi alkukaudella samassa ketjussa Ville Leinon kanssa mutta sai pelata etenkin loppukaudella paljon supertähti Henrik Zetterbergin kanssa. Pudotuspeleissä Filppula pääsi jälleen hyvään vireeseen mutta Detroitin kausi päättyi kuitenkin edellisiä aikaisemmin San Jose Sharksia vastaan pudotuspelien toisella kierroksella. NHL-pettymyksestä huolimatta mies pääsi tekemään arvokisadebyyttinsä helmikuussa 2010 Vancouverin olympialaisissa. Suomi voitti kisoista pronssia, ja Filppulan roolina oli pelata ykkösketjun laitahyökkääjänä.

Seuraava kausi sujui suomalaiselta edellisen tapaan hyvin, mutta tälläkin kertaa Detroit putosi pudotuspelien toisella kierroksella, jälleen San Jose Sharksille.

NHL-kausi 2011–2012 oli Filppulan paras tähän mennessä, ja mies nousi joukkueensa ehdottomien kärkipelaajien joukkoon. Hän peläsi läpi kauden kakkos-kentällisessä ruotsalaisen Henrik Zetterbergin ja tšekkiläisen Jiří Hudlerin kanssa. Detroitin päävalmentaja Mike Babcockin mielestä "euroketju" oli monessa ottelussa joukkueen paras. Hyvästä puolustuspelistäkin tunnettu Filppula teki nyt henkilökohtaisen maali- ja piste-ennätyksensä; 81 ottelussa syntyivät tehopisteet 23+43=66. Myös plus-miinus-tilastossa hän onnistui todella hyvin lukemallaan +18, ja rangaistusminuuttejakin kertyi vain 14. Miehen hyvistä otteista huolimatta Detroit putosi heti pudotuspelien ensimmäisellä kierroksella otteluvoitoin 4–1 Nashville Predatorsille. Filppula päätti kuitenkin osallistua kauden päätteeksi Helsingissä järjestettyihin MM-kisoihin. Henkilökohtaisesti kisat sujuivat häneltä hyvin, ja mies valittiin joukkueen kolmen arvokkaimman pelaajan joukkoon. Kuitenkin pettymyksenä Suomi jäi turnauksen neljänneksi hävittyään niukasti Tšekille pronssiottelussa maalein 3–2.

Seuraava NHL-kausi alkoi lokakuun sijasta vasta tammikuussa työsulun vuoksi. Sen vuoksi Filppula päätti hakea syksyllä pelituntumaa Helsingin Jokereista, jossa pelattuaan 16 ottelua hän joutui jäämään kokoonpanosta pois polvivamman takia. Mies ehti kuitenkin tervehtyä kun NHL taas alkoi.

Kesällä 2013 Filppula siirtyi Tampa Bay Lightningiin viiden vuoden sopimuksella, jonka arvo on 25 miljoonaa dollaria. Kauden 2013–2014 aikana hän sai Tampa Bayssa paljon vastuuta ja pelasi muun muassa neljän hyökkääjän ykkösylivoimassa.

Maaliskuussa 2017 Filppula siirtyi kahden varausvuoron kanssa vaihtokaupassa Philadelphia Flyersiin, jossa Tampa Bayhin siirtyi puolustaja Mark Streit.

Heinäkuussa 2019 Filppula teki kahden vuoden mittaisen sopimuksen Detroit Red Wingsin kanssa.

Helmikuussa 2020 Filppula saavutti urallaan tuhat runkosarjaottelua kautta aikain kahdeksantena suomalaisena pelaajana.

### Maajoukkueura

Filppula oli aikoinaan vakiopelaaja nuorten maajoukkueissa. Hän voitti alle 20-vuotiaiden MM-pronssia vuosina 2003 ja 2004. Jälkimmäisenä vuonna hänet valittiin myös kisojen tähdistökentälliseen ja vuoden parhaaksi nuorten maajoukkuepelaajaksi.

A-maajoukkuedebyyttinsä Filppula pelasi 16. joulukuuta 2004 Euro Hockey Tourin Venäjän turnauksessa.

Filppulan oli tarkoitus kuulua Suomen jääkiekkomaajoukkueeseen Sotšin olympialaisissa 2014, mutta hän loukkaantui ennen kisoja eikä näin ollen päässyt edustamaan Suomea olympialaisiin. Filppula pelasi myös keväällä 2017 MM-kisoissa tehden 10 otteluun 2+3. Filppula myös otti tuolloin paljon jäähyjä.

Filppula pelasi olympiakultaa voittaneessa Suomen maajoukkueessa Pekingin olympialaisissa 2022, jossa hän toimi myös joukkueen kapteenina. Edellisen kerran hän edusti Suomea olympialaisissa vuonna 2010 Vancouverissa.

Muuta
-----

Filppula kirjoitti ylioppilaaksi Vantaan Vaskivuoren lukiosta keväällä 2003. Hän suoritti armeijan Tuusulassa Helsingin ilmatorjuntarykmentissä päästen reserviin alkuvuodesta 2005.

Myös Filppulan isoveli Ilari Filppula on jääkiekkoilija.

Filppula avioitui Jordan Daniellen kanssa heinäkuussa 2017 Versacen kartanossa Miamissa Yhdysvalloissa. He saivat Vera-nimisen tytön helmikuussa 2022, juuri ennen Pekingin talviolympialaisten jääkiekon alkua.

### Tilastot

Filppula vuonna 2014

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2000–2001 | Jokerit | A-SM | 1 | 0 | 1 | 1 | 0 | – | – | – | – | – |
| 2001–2002 | Jokerit | A-SM | 40 | 8 | 15 | 23 | 14 | 1 | 0 | 0 | 0 | 0 |  |  |  |  |  |  | U18 | 8 | 4 | 6 | 10 | 2 |
| 2002–2003 | Jokerit | A-SM | 35 | 16 | 37 | 53 | 14 | 11 | 4 | 10 | 14 | 4 |  |  |  |  |  |  | JMM | 6 | 0 | 1 | 1 | 2 |
| 2003–2004 | Jokerit | SM-liiga | 44 | 5 | 13 | 18 | 6 | – | – | – | – | – |  |  |  |  |  |  | JMM | 7 | 4 | 5 | 9 | 2 | Ykköstähdistö |
|  | Suomi U20 | Mestis | 1 | 0 | 0 | 0 | 2 | – | – | – | – | – |
| 2004–2005 | Jokerit | SM-liiga | 55 | 10 | 20 | 30 | 20 | 12 | 5 | 6 | 11 | 2 |
| 2005–2006 | Detroit Red Wings | NHL | 4 | 0 | 1 | 1 | 2 | – | – | – | – | – |
|  | Grand Rapids Griffins | AHL | 74 | 20 | 50 | 70 | 30 | 16 | 7 | 9 | 16 | 4 |
| 2006–2007 | Detroit Red Wings | NHL | 73 | 10 | 7 | 17 | 20 | 18 | 3 | 2 | 5 | 2 |
|  | Grand Rapids Griffins | AHL | 3 | 2 | 2 | 4 | 2 | – | – | – | – | – |
| 2007–2008 | Detroit Red Wings | NHL | 78 | 19 | 17 | 36 | 28 | 22 | 5 | 6 | 11 | 2 | Stanley Cup |
| 2008–2009 | Detroit Red Wings | NHL | 80 | 12 | 28 | 40 | 42 | 23 | 3 | 13 | 16 | 8 |
| 2009–2010 | Detroit Red Wings | NHL | 55 | 11 | 24 | 35 | 24 | 12 | 4 | 5 | 9 | 6 |  |  |  |  |  |  | OK | 6 | 3 | 0 | 3 | 0 |
| 2010–2011 | Detroit Red Wings | NHL | 71 | 16 | 23 | 39 | 22 | 11 | 2 | 6 | 8 | 6 |
| 2011–2012 | Detroit Red Wings | NHL | 81 | 23 | 43 | 66 | 14 | 5 | 0 | 2 | 2 | 2 |  |  |  |  |  |  | MM | 10 | 4 | 6 | 10 | 6 |
| 2012–2013 | Jokerit | SM-liiga | 16 | 6 | 9 | 15 | 6 | – | – | – | – | – |
|  | Detroit Red Wings | NHL | 41 | 9 | 8 | 17 | 6 | 14 | 2 | 4 | 6 | 4 |
| 2013–2014 | Tampa Bay Lightning | NHL | 75 | 25 | 33 | 58 | 20 | 4 | 0 | 1 | 1 | 0 |
| 2014–2015 | Tampa Bay Lightning | NHL | 82 | 12 | 36 | 48 | 24 | 25 | 4  | 10 | 14 | 4 |
| 2015–2016 | Tampa Bay Lightning | NHL | 76 | 8 | 23 | 31 | 46 | 17 | 1 | 6 | 7 | 0 |
| 2016–2017 | Tampa Bay Lightning | NHL | 59 | 7 | 27 | 34 | 24 | – | – | – | – | – |  |  |  |  |  |  | MC | 3 | 1 | 0 | 1 | 0 |
|  | Philadelphia Flyers | NHL | 20 | 5 | 3 | 8 | 2 | – | – | – | – | – |  |  |  |  |  |  | MM | 10 | 2 | 3 | 5 | 12 |
| 2017–2018 | Philadelphia Flyers | NHL | 81 | 11 | 22 | 33 | 20 | 6 | 1 | 2 | 3 | 2 |
| 2018–2019 | New York Islanders | NHL | 72 | 17 | 14 | 31 | 16 | 8 | 0 | 4 | 4 | 2 |
| 2019–2020 | Detroit Red Wings | NHL | 70 | 6 | 15 | 21 | 24 | – | – | – | – | – |
| 2020–2021 | Detroit Red Wings | NHL | 38 | 6 | 9 | 15 | 12 | – | – | – | – | – |
| 2021–2022 | Genève-Servette HC | NL | 48 | 19 | 28 | 47 | 10 | 2 | 0 | 2 | 2 | 0 |  |  |  |  |  |  | OK | 6 | 0 | 2 | 2 | 0 |
| 2022–2023 | Genève-Servette HC | NL | 46 | 17 | 34 | 51 | 62 | 18 | 1 | 12 | 13 | 10 |
| 16 kautta | YHTEENSÄ | NHL | 1056 | 197 | 333 | 530 | 346 | 166 | 25 | 61 | 86 | 38 |
| 3 kautta | YHTEENSÄ | SM-liiga | 120 | 21 | 42 | 63 | 32 | 12 | 5 | 6 | 11 | 2 |
| 2 kautta | YHTEENSÄ | AHL | 77 | 22 | 52 | 74 | 32 | 16 | 7 | 9 | 16 | 4 |
| 2 kausi | YHTEENSÄ | NL | 94 | 36 | 62 | 98 | 72 | 20 | 1 | 13 | 14 | 10 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Valtteri Filppula**.
* Mikola, Juho Pekka: Täältä tullaan Detroit! *Jääkiekkolehti*, numero 8/2006, sivut 75-80. (99 kysymystä Filppulalle)
* Sihvonen, Varpu: Harvinainen Timantti. *Jääkiekkolehti*, numero 3/2006, sivut 62-63. (Filppulaa käsittelevä artikkeli)
* Keurulainen, Iiro: Vallen mainio. *Jokerit Hokcey News*, numero 3/2005, sivut 8-14. (Filppulaa käsittelevä artikkeli)
* Pelaajakortti Filppulasta Jatkoaika.com. Viitattu 23.11.2008.
* Filppulan uratilastot  12.2.2009. redwings.nhl.com. Viitattu 12.2.2009. (englanniksi)

### Viitteet

1. 1 2 3 4 5 6 7 8 9 10  Valtteri Filppula *Elite Prospects*. Everysport Media Group AB.  (englanniksi)
2. 1 2 3  Lost In Translation? Not These Goal Scorers, Mitch Albom 16.4.2007[vanhentunut linkki]
3. ↑  Ennätysmies Filppula musersi Minnesotan, MTV3 03.03.2012
4. ↑  Slovakian kultakimpale seuraa Filppulan jalanjälkiä, YLE 5.5.2012
5. ↑  Valtteri Filppula on tuntematon monitaituri, Iltalehti 2.5.2012
6. ↑  Valtteri Filppula Tampa Bay Lightning. Viitattu 3.11.2013. (englanniksi)
7. ↑  Leijonien paita lensi naulaan? Kultasankarit lausuivat lähes yhteen ääneen: "Kyllä tämä varmaan on lopullinen" *www.iltalehti.fi*. Viitattu 30.5.2022.
8. ↑  Valtteri Filppula at eliteprospects.com *www.eliteprospects.com*. Viitattu 28.4.2023. (englanniksi)
9. ↑  Valtteri Filppula ja Johan Franzen siirtyvät Detroitiin  29.7.2005. Jatkoaika.com. Viitattu 12.2.2009.
10. ↑  Detroit signs 2002 draft pick  19.8.2005. Grand Rapids Griffins.  Arkistoitu 14.5.2008. Viitattu 5.12.2007. (englanniksi)
11. ↑  Wings Place Norton on IR, Recall Filppula  19.10.2006. hockeyfights.com.  Arkistoitu 23.10.2007. Viitattu 5.12.2007. (englanniksi)
12. ↑  Filppulalle viiden vuoden jatkosopimus Detroitiin  30.7.2008. Jatkoaika.com. Viitattu 31.7.2008.
13. ↑  Mikä mättää, Valtteri Filppula?  16.02.2009. ILTA-SANOMAT.fi.  Arkistoitu 19.2.2009. Viitattu 21.6.2009.
14. ↑  Filppula vaihtaa autokaupungin pölyt Tampan aurinkoon  5.7.2013. Jatkoaika.com. Viitattu 5.7.2013.
15. ↑  Urheiluromantiikkaa parhaimmillaan: Filppula siirtyy takaisin ensimmäiseen NHL-seuraansa Detroitiin Yle. Viitattu 2.7.2019.
16. ↑
17. ↑  Jalonen, Krister: Leijonien pistekuninkaan rooli epäselvä: "En tiedä kenen kanssa pelaan" *Yle.fi*.  29.1.2014. Yle.  Arkistoitu 31.1.2014. Viitattu 29.1.2014.
18. 1 2  Valtteri Filppulan, 37, vaimo synnytti perheen esikoisen, Leijonien kapteeni joutui lähtemään kaksi päivää myöhemmin Kiinaan – kertoo päätöksen taustoista *Ilta-Sanomat*.  9.2.2022. Viitattu 9.2.2022.
19. ↑  Teider, Hannu: Täällä Valtteri Filppula, NHL  2008. www.seura.fi. Viitattu 2.12.2008. [vanhentunut linkki]
20. ↑  Jääkiekkoilija Valtteri Filppula meni naimisiin - ylelliset juhlat Versacen ökykartanossa *iltalehti.fi*. Viitattu 11.7.2017.

Aiheesta muualla
----------------

* Valtteri Filppula QuantHockey.com -sivustolla (suomeksi)
* Valtteri Filppula *Elite Prospects*. Everysport Media Group AB.  (englanniksi)
* Tampa Bay Lightningin pelaajakortti Filppulasta (englanniksi)
* NHL:n pelaajakortti Filppulasta (englanniksi)
* Nhlfinns.com: Pelaajakortti Filppulasta (englanniksi)
* Ylen Elävä arkisto: Stanley Cup Valtteri Filppulalle

|  |  |  |
| --- | --- | --- |
| Edeltäjä:**Marko Anttila** | **Suomen kapteeni jääkiekon MM-kilpailuissa**Jääkiekon maailmanmestaruuskilpailut 2022 | Seuraaja:**–** |

|  |  |  |
| --- | --- | --- |
| Edeltäjä:**Lasse Kukkonen** | **Suomen kapteeni talviolympialaisissa**2022 | Seuraaja:**–** |

Suomen joukkue – Jääkiekon MM-kilpailut 2012
4 Väänänen |
5 Kukkonen (**A**) |
6 Jaakola |
7 Mäenpää |
9 Koivu (**C**) |
12 Tuppurainen |
18 Joensuu |
19 Kiiskinen |
20 Pesonen |
21 Niskala |
26 Immonen |
27 Kontiola |
28 Salmela |
30 Rämö |
31 Vehanen |
32 Lehtonen |
36 Jokinen (**A**) |
37 Pyörälä |
38 Hietanen |
39 Kapanen |
40 Pihlström |
51 Filppula |
56 Järvinen |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki

Suomen joukkue – Talviolympialaiset 2010
5 Kukkonen |
6 Salo |
8 Selänne (**A**) |
9 M. Koivu |
10 Hagman |
11 S. Koivu (**C**) |
12 Jokinen |
15 T. Ruutu |
16 Peltonen |
18 Lepistö |
20 Miettinen |
21 Niskala |
25 Pitkänen |
26 Lehtinen |
30 Niittymäki |
32 Kiprusoff |
32 Lydman |
33 Bäckström |
37 J. Ruutu |
39 Kapanen |
44 Timonen (**A**) |
51 Filppula |
62 Immonen |
Valmentaja Jukka Jalonen

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen